钦定古今图书集成/明伦汇编/闺媛典/第278卷 > 皇清十一 > 樊维极妻袁氏〈妇张氏附〉
## 钦定古今图书集成/明伦汇编/闺媛典/第278卷 > 皇清十一 > 樊维极妻袁氏〈妇张氏附〉

按《汉阳府志》：“袁氏，汉阳樊维极妻。适极七年，年二十六夫亡，遗孤仲甫三岁。家贫苦节，事老姑，抚弱子，拮据万状。仲长，娶媳张氏，生孙林锦，六岁而孤，张年二十二，姑媳同抚幼孙，相依为命。顺治丁酉，林锦食饩郡庠，袁八十馀岁而卒，张亦年七十有五。”